Først på morgenen kørte en ung mand på 18 år galt på Tranum Engevej ved Brovst. Manden mistede kontrollen over sin bil, og kørte over i den modsatte vejgrøft, hvor han blev kastet ud af bilen. Den 18-årige befinder sig på Aalborg Sygehus, og hans tilstand er alvorlig. Godt en time senere kørte to unge mænd og en ung kvinde alvorligt galt på Løgstørvej ved Nibe. Alle tre blev kastet ud af bilen. De tre unge befinder sig ligeledes på Aaborg Sygehus, hvor de er ved at blive identificeret. Deres tilstand er kritisk, oplyser vagthavende ved Nordjyllands Politi.

Opsummering:
To voldsomme trafikuheld har præget natten til søndag hos Nordjyllands Politi.